Verskille en ooreenkomste tussen die Onteieningswet van 1975 en die nuwe wetsontwerp van 2015 - AfriSake
Nuus > In diepte > Verskille en ooreenkomste tussen die Onteieningswet van 1975 en die nuwe wetsontwerp van 2015
Verskille en ooreenkomste tussen die Onteieningswet van 1975 en die nuwe wetsontwerp van 2015
deur AfriSake | Mar 31, 2016
Volle name: Onteieningswet 63 van 1975 (ou wet)
Onteieningswetsontwerp 2015 (nuwe wet)
1) Definisies van eiendom:
Ou wet: Beide roerende en onroerende eiendom.
Nuwe wet: Eiendom soos bedoel in artikel 25 van die Grondwet (nie net beperk tot grond nie, dus ook roerende en onroerende eiendom).
2) Openbare belang en openbare doel:
Ou wet: Kan slegs onteien vir openbare doel.
Nuwe wet: Kan onteien vir beide openbare belang en openbare doel.
* Openbare belang: Onteiening ten einde grondhervorming te bevorder.
* Openbare doel: Onteiening ten einde uiting te gee aan enige bepaling van ŉ wet deur ŉ staatsorgaan.
Ou wet: Stuur bloot ŉ kennisgewing van onteiening aan eienaar om te onteien.
Nuwe wet: Stuur eerstens ŉ kennisgewing van voorneme om te onteien; sodra daardie formaliteite afgehandel is, word finale kennisgewing van onteiening aangestuur.
4) Bepaling van vergoeding:
Ou wet: Geen riglyne oor hoe vergoeding bepaal moet word nie. Die eienaar kan met behulp van stawende bewyse aan die minister van openbare werke verduidelik watter bedrag kompensasie verwag word, maar daardie bedrag kan egter geweier word aan die hand van stawende bewyse deur die minister.
Nuwe wet: Daar is riglyne waarvolgens vergoeding bepaal word, naamlik:
Huidige gebruik van eiendom;
Geskiedkundige verkryging van die eiendom;
Markwaarde van die eiendom;
Kapitale verbeterings op die eiendom; en
Doel van onteiening.
Die eienaar kan die bedrag wat deur die onteieningsowerheid aangebied word, betwis en meer vergoeding versoek met stawende bewyse, maar dit kan deur die onteieningsowerheid geweier word indien hulle ook stawende bewyse vir vermindering lewer.
5) Boetes en oortredings:
Ou wet: Persone wat valse inligting lewer, kan van bedrog aangekla word, en diegene wat nie die titelakte aan die minister oorhandig nie, kan ŉ boete van tot en met R2 000 of ses maande tronkstraf opgelê word, of beide.
Nuwe wet: Persone wat valse inligting lewer, kan van bedrog aangekla word, en ŉ hof mag ŉ boete vir sekere oortredings oplê ten gunste van die Nasionale Inkomstefonds.
Deur Armand Greyling